શ્રી ગડકરીએ વધુમાં જણાવ્યું હતું કે ભારતની એક હજાર વર્ષની પરાધીનતાનું મુખ્ય કારણ સમાજમાં વ્યાપેલો કુસંપ હતો. તત્કાલીન રાજાઓ માંહોમાંહે સંઘર્ષ કરવાને બદલે એકજૂટ થઈને વિદેશી આક્રાંતાઓ સામે લડ્યા હોત તો દેશમાં ક્યારેય મોગલો કે અંગ્રેજોનું શાસન આવ્યું ન હોત. આપણા કુસંપને કારણે જ વિદેશીઓ ભારત ઉપર રાજ્ય સ્થાપી શક્યા હતા. આપણે આપણા ઇતિહાસનું ચિંતન કર્યા વિના કોઈ સમસ્યાઓનું સમાધાન કરી શકીશું નહીં. દેશના લોકોને સંગઠિત કરવાનું કાર્ય સંઘ કરી રહ્યો છે કે જેથી ભવિષ્યમાં કોઈ આપણી સામે જોઈ ન શકે તેમ તેમણે જણાવ્યું હતું.